google/wiki40b huggingface dataset:
Karen Sundt

Barndom og ungdom

Sundt ble født i Farsund til skipsfører Lauritz Carl Sundt (1805–89) og Marie Emilie Parnemann (1812–81). Karen Sundt var niese av sosiologen Eilert Sundt (1817–75), og kusine av forretningsmennene Lauritz Sundt (1828–89) og Einar Sundt (1854–1917). Familien flyttet til Langesund da faren ble tollbetjent i 1852. Karen Sundt tilegnet seg kunnskaper på egen hånd som barn med tanke på å bli forfatter, blant annet språk på reiser i Tyskland og Storbritannia. Moren skal ha vært ivrig grundtvigianer, og Karen Sundt leste også Wergeland, Oehlenschläger og Grundtvig hjemme og var dessuten interessert i virket til John Stuart Mill. Hun fikk undervisning ved Sagatun folkehøyskole i Hamar og ved flere folkehøyskoler i Norge og Danmark.

Aviskarriere

Hun ble publisert i bladet Bud til Menigmand i 1872. I 1876–78 var hun korrespondent for Verdens Gang. Hun var fra 1878 journalist for flere aviser i Skiens-distriktet. Hun ble Norges første kvinnelige redaktør som vikar for J.C.T. Castberg i Varden 1885-86. Hun hadde deretter et kortvarig engasjement som redaksjonssekretær i Østlands-Posten i Larvik i 1886.

Politisk engasjement

Karen Sundt engasjerte seg politisk i partiet Venstre. Hun holdt foredrag på Kristiania Arbeidersamfund med radikale ideer blant annet inspirert av John Stuart Mill. Hun ga i 1884 ut heftet Livsbetragtning, der hun gikk inn for full likestilling mellom kjønnene. Hun tok en mer konservativ stilling i 1890 med Kvinden i det private og offentlige liv, som er sterkt preget av hennes fornyede kristne tro.
Stortinget innvilget henne i 1918 en årlig pensjon etter forslag fra Gunnar Knudsens venstreregjering, til tross for stor motstand fra konservativt hold.

Forfatterkarriere

Selv om hun debuterte skjønnlitterært med Eventyr for folket i 1877 og hadde noen utgivelser i løpet av 1880-tallet, er det hovedsakelig romanene hun skrev fra 1892 mot et årlig vederlag på 500 kroner for 800 boksider hun er kjent for. Hun ble mer radikal etter hvert, noe som særlig kommer til syne i romanene Kjærlighetens Forvildelser (1895) og Arbeiderliv (1905). Hun tar opp underklassens levekår og berører prostitusjon og alkoholisme, og skildrer tidlige forsøk på faglig organisering.
Meng Haoran

Meng Haoran (kinesisk: 孟浩然; pinyin: Mèng Hàorán, Wade-Giles: Meng Hao-jan, japansk: Mōkōnen, født 689 eller 691 i Xiangyang i provinsen Hubei i Kina; død 740) var en kinesisk dikter under Tang-dynastiet, kjent for sine shi-dikt (jintishi). Han nevnes ofte sammen med sin venn dikteren Wang Wei.
Han tilbragte storparten av livet på familiens gods. Mange av hans dikt handler om dette områdets landskap, legener og historie.
Meng regnes som den første fullverdige representant for den stil som preget Tang-epokens blomstringstid.Han skrev både i den gamle dikteriske stil (Gushi) og i den nye, (Jintishi). Meng Haorans diktning var svært godt likt blant hovedstadens mandariner, og 15 av hans i alt 218 intakte dikt ble opptatt blant de tre hundre tang-dikt. Utover de 218 diktene er det kjent endel strofer av andre.
Ett av hans mest kjente dikt er den femstavelses firelinjeren Chun Xiao 春曉.
Mengs politiske løpebane var uten fremgang. Han bestod den kinesiske embedsmannseksamen først da han var 39 år, og fikk sitt første embede tre år før sin død. Han trakk seg imidlertid fra embede allerede etter det første året.
Pluss (sjokolade)

Pluss er en sjokolade fra Freia som ble produsert tidligere. Den besto av sjokolade med toffee, marengs og peanøtter. Sjokoladen produseres ikke lenger idag.
Pågen

Pågen er en svensk produsent av bakevarer som har fabrikk i Malmö og Göteborg.
Noserius

Utseende

Middelsstore, slanke, ensfarget brunlige trebukker. Antennene er tynne og omtrent så lange som kroppen eller noe lengre. Pronotum er avrundet sekskantet med en liten tann på hver sidekant, dekkvingene lange og jevnbrede.

Utbredelse

Slekten er vidt utbredt i Asia, fra Pakistan i vest til Timor i øst.
Szombathely bispedømme

Historie

Området rundt Szombathely hørte opprinnelig til Salzburg erkebispedømme, men ble rundt år 1000 overført til Győr bispedømme. Szombathely bispedømmet ble grunnlagt i 1777 under erkehertuginne Maria Teresia av Østerrike. Sognene kom fra bispedømmene Győr, Veszprém og Zagreb. Området hadde en betydelig andel tysktalende innbyggere, og bispedømmet hadde derfor også det tyske navnet Bistum Steinamanger.
Etter første verdenskrig ble i 1922 de vestlige sognene skilt ut som apostolisk administratur Burgenland (Østerrike), mens noen sydlige sogn i 1923 kom til Lavant bispedømme (Jugoslavia).
Christiania Fusel & Blaagress

Christiania Fusel & Blaagress var ei gruppe som ble startet hjemme hos Øystein Sunde etter en kveld på Dolphins viseklubb i Oslo, 18. februar 1968. Første øvelse var 22. februar samme år. Gruppas aktive periode var 1968-73 med sporadiske opptredener senere. Albumet Som varmt hvetebrød i tørt gress lå i 1972-73 17 uker på VG-lista med nummer 10 som høyeste plassering. Singelen «Ola Olsen» / «Fanitullen» nådde sjetteplass og lå 6 uker på lista i 1973. Blaagress er en direkte oversettelse (med eldre rettskrivning) av bluegrass, en musikksjanger som gruppen har vært inspirert av.
Rhipiceridae

Utseende

Middelsstore (10 – 25 mm), avlange, kraftig bygde biller som lettest kjennes på hannenes antenner. Hodet er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. Brystskjoldet (pronotum) er forholdsvis lite, bredere enn hodet men smalere enn dekkvingene, uten tydelige opphøyde lister, knøler eller groper. Dekkvingene er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. Beina er middels lange, slanke med fem fotledd. Et anatomisk særtrekk er at tråputene (empodia) mellom føttenes klør bærer flere børster.

Levevis

Rhipiceridene lever særlig i varm-tempererte områder, men noen finnes også i tropene. Veldig lite er kjent om biologien. Den nordamerikanske arten Sandalus niger legger egg i barksprekker, der også sangsikader (Cicadidae) legger sine egg. Eggene klekkes til små, aktive triungulin-larver. Disse haker seg fast i nyklekte sikadenymfer som er på vei ned i jorden, der de utvikler seg på planterøtter. Triungulin-larven forvandler seg til en markarktig larve som lever som en ytre parasitt (ektoparasitt) på sikadenymfen. Man antar at de andre rhipiceridene også kan være parasitter på sikader. De voksne insektene kan av og til finnes tallrikt svermende om dagen.
Nynytt

Nynytt var et norsk humorprogram av og med Trond Kirkvaag, Lars Mjøen og Knut Lystad som gikk på NRK Fjernsynet i 1976. De parodierte Dagsrevyen med nyheter, sport og værmelding, med basis i overskrifter fra landets aviser. Hvert program var ca. 30 minutter. Premieren var 30. oktober 1976.
Africa World Airlines

Historie

Africa World Airlines ble etablert i 2010. Flyselskapet fikk 30. August 2012 sitt første Embraer 145 som skulle opererer på innlandsrutene. Ett andre fly ble levert 8. September 2012 men ble skadet i en kollisjon på bakken 13. September 2012. Disse flyene ble tidligere operert av Tianjin Airlines som er et søsterselskap av HNA Group.
Africa World Airlines får snart levert et ukjent antall Airbus A319.
Fjæreheia

Fjæreheia er et gammelt steinbrudd hvor den karakteristiske røde fjæregranitten ble brutt. Siden 1993 har Fjæreheia vært skueplass for både Ibsens dramatikk og moderne rockemusikaler.
Agder teater kjøpte steinbruddet i 1995, og sommeren 1999 sto et nytt tribuneanlegg med 1000 sitteplasser ferdig. Steinbruddet er en utendørs scene med god akustikk, og ligger ca. 2 km fra Fjære kirke.
Siden åpningen i 1999 har det vært flere typer arrangementer i Fjæreheia. Alt fra musikaler som Jesus Christ Superstar til filmfremvisning av den gamle stumfilmen Terje Vigen og rockekonsert med blant andre A-ha, Vamp og Bjørn Eidsvåg.
Cross Creek Pictures

Cross Creek Pictures er et amerikansk medieselskap som produserer og distribuerer filmer. Selskapets første produksjon var av den kritikerroste Black Swan i 2010, som ble fulgt av The Ides of March (2011), The Woman in Black (2012) og Rush (2013). September 2011 underskrev Cross Creek en kontrakt med Universal Pictures, som gikk ut på at Universal skulle utgi seks av selskapets filmer i løpet av de følgende tre årene, og siden mai 2012 hadde de et samarbeid med Exclusive Media.
TetriNET

TetriNET er en gratis nettbasert flerspillerversjon av det populære spillet Tetris, som kan spilles av inntil 6 spillere samtidig.
A Special Album

A Special Album er et musikkalbum med Ralph Myerz and the Jack Herren Band, utgitt i 2003. Dette er bandets debutalbum.
Váljohka (elv)

Fiske

Váljohka er regnet som lakseførende opp til Gimešjávri, 26 kilometer fra munningen i Tana. Det finnes også harr og gjedde.
Erasmus-programmet

Erasmus-programmet er et utvekslingsprogram for studenter innen EU-området og EØS-området. Programmet ble etablert i 1987. Det har som målsetting å støtte oppbygging av høyere utdanning og gjøre Europa til et attraktivt område for høyere utdanning. Studenter kan få støtte til å studere i en annet land enn hjemlandet, bidraget til norske studenter har de siste årene vært på 1 500 kroner pr. måned pluss utenlandsstøtte i Statens lånekasse for utdanning.

Deltakelse

I studieåret 2006/2007 var det 160 000 studenter og 26 000 lærere som deltok i programmet, og bevilgningene var 450 millioner euro. Dette året kom om lag 2 500 utenlandske studenter til Norge, og ca. 1 250 norske studenter deltok i Erasmus-programmet, noe som var en nedgang fra tidligere år, da det gjerne var 1 500 norske studenter som tilbrakte et semester i et annet europeisk land. Det er ikke bare den norske deltakelsen som har gått ned, også Spania, Irland, Malta, Kypros, Danmark, Finland og Island har hatt færre studenter de siste årene, mens Tyskland, Nederland og Sverige har hatt stagnasjon i deltakelsen. Det er imidlertid økt deltakelse fra land i tidligere Øst-Europa, så det totale antallet holder seg. Tyskland sender flest deltakere på Erasmus-programmet, hele 24 000 studenter deltar årlig, mens Spania mottar flest, over 27 000.
Man må ha ett års studiebakgrunn for å kunne søke på et Erasmusopphold. Også lærere ved institusjoner innen høyere utdanning kan delta i opplegget.

Navnet

Programmet er oppkalt etter Erasmus fra Rotterdam, en lærd humanist på 1500-tallet.  Samtidig er ERASMUS et backronym fra EuRopean community Action Scheme for the Mobility of University Students.
Zhang (Dingxi)

Zhang (kinesisk: 漳县; pinyin: Zhāng Xiàn) er et fylke i byprefekturet Dingxi i provinsen Gansu i Folkerepublikken Kina.
I 1999 var folketallet på 186 110 innbyggere.
.km

Registrering

Registrering av domenenavn gjøres direkte på andre nivå
Potetgull

Potetgull, potetløv, potetchips eller franske poteter,  er skiver av potet som er sprøstekt i matolje.
Normalt brukes solsikkeolje til stekingen. Potetskivene blir så gjerne saltet og krydret med for eksempel pepper eller paprika eller en kombinasjon av flere ingredienser. På det norske markedet finnes flere potetgullprodusenter, blant annet Sørlandschips, KiMs og Maarud. Til Maarud potetgull brukes blant annet potetsortene Bruse og Saturna. De vanligste potettypene brukt til potetgullproduksjon selges ikke i dagligvareforretninger.
Borgarting lagmannsrett bestemte i 2016 at Maarud ikke har enerett til navnet «potetgull».

Opprinnelse

Det antas at den opprinnelige oppskriften på potetgull ble laget 24. august 1853 av George Crum, en kokk ved Moon Lake Lodge i Saratoga Springs i den amerikanske staten New York. Crum var lei av en kunde – ifølge noen kilder Cornelius Vanderbilt – som stadig klaget på de stekte potetene fordi de var for tykke og fuktige. Crum bestemte seg for å kutte potetskivene så tynne at de ikke kunne spises med gaffel. Til hans overraskelse var kunden ekstatisk for potetgullet. De ble et fast innslag på restaurantens meny under navnet Saratoga Chips. Retten ble raskt populær over hele New England. Ifølge andre kilder (boken Hva veide Elvis da han døde) ble potetgullet oppfunnet i Louisiana i 1853.
I Norge ble det første potetgullet produsert i 1936 av Thomas Stang som eide Maarud gård. Potetgull ble tidligere brukt som garnityr til middagsretter mens produktet i dag først og fremst betraktes som et snacksprodukt.

Varemerkebeskyttelse

I 2010 ble ordet potetgull registrert som varemerke av Estrella Maarud Brands AB. I tillegg til ordet potetgull, ble også figurmerker med ordene Maarud Potetgull og Maarud Nils Potetgull registrert hos Patentstyret. Varemerkebeskyttelsen ble i ettertid utfordret rettslig av KiMs Norge, og i 2015 ble registreringen opphevet av Oslo tingrett fordi varemerket ble regnet som degenerert. Maarud anket dommen, men anken ble avvist av Borgarting lagmannsrett, samtidig som Maarud ble dømt til å betale alle saksomkostninger. Maarud anket dommen, men anken ble avvist av Høyesterett.
Partidul Conservator

Partidul Conservator («Det konservative partiet», PC) var et konservativt politisk parti i Romania. Partiet blei danna i 1991 etter kommunistregimets fall under navnet Partidul Umanist Român («Det rumenske humanistiske partiet», PUR, og skiftet navn i mai 2005. Fra 2005 til 2006 var partiet med i landets regjering.
Partiet arbeidet for å fremme tradisjon og familieverdier, var imot homofilt samliv og henvendte seg til middelklassen og spesielt eiere av små og mellomstore bedrifter. Opprinnelig var partiet mer sosialliberalt og sentrumsorientert, men navneskiftet reflekterte en dreiing mot høyre.
I 2015 gikk partiet sammen med Partidul Liberal Reformator (PLR) og dannet partiet Alliansen av liberale og demokrater (ALDE).
EM i turn for kvinner 1957

Europamesterskapet i turn 1957 for kvinner ble arrangert i București i Romania. I dette mesterskapet var det ingen lagkonkurranse, kun individuelle konkurranser. Dette var det første EM som ble arrangert for kvinner. Mennenes EM ble arrangert i Paris i Frankrike. 
Larisa Latynina, som senere ble turntrener for Sovjetunionen, gjentok bragden fra OL året før, og vant alle 4 apparater, samt sammenlagt.
Sternostenoides

Utseende

En middelsstor (ca. 5 millimeter), lang og tynn, matt, brun bladbille med svart midtstripe. Antennene består av 10 ledd og er omtrent så lange som hode + pronotum, noe klubbeformede. Hodet er bredere enn langt. Pronotum er avrundet firkantet, kraftig punktert. Dekkvingene er jevnbrede og har 8 punktstriper (i den midtre delen parvise) og tre lave, opphøyde lengderibber, i spissen pigger.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artens vertsplamte er ukjent.

Utbredelse

Arten er bare kjent fra Argentina.
Balletprimadonnaen

Handling

Musikeren “Wolo” er forelsket i den vakre bondepiken “Anjuta”. Hun tvinges av sin stemor som driver en ulovlig kro, å danse for sine berusede gjester. Wolo som ser Anjuta danse forsøker å overtale stemoren til å la Anjuta utdanne seg til danserinne. Anjuta gjennomfører en glitrende opptaksprøve til ballettskolen med Wolo som akkompagnatør. For å skille Anjuta og Wolo tilbyr greve Orsky seg å bekoste Wolos utdanning til fiolinist utenlands.

Om filmen

Filmen hadde premiere 14. november 1916 på Paladsteateret i København i  Danmark. Den svenske premieren var den 20. november 1916 på kinoen Röda Kvarn i Stockholm. Innspillingen fant sted i Svenska Biografteaterns ateljé på Lidingö med visse avsnitt filmet på Röda Kvarns scene og øvre foajé, eksteriørscenene ble filmet på Kungliga Vetenskapsakademien i Frescati og ved Mölna gård på Lidingö med foto av Julius Jaenzon. Filmen ble solgt foruten til Danmark, der den hadde sin urpremiere, til Norge, Finland, Storbritannia, Nederland, Frankrike, Sveits, Spania, Tyskland, Østerrike, Ungarn, Russland, Balkanlandene, Argentina, Brasília, Chile, Cuba og USA. To kopier av filmen som ble sendt med et fartøy til England forsvant da fartøyet ble torpedert og senket høsten 1917. Filmen ble lenge ansett som forsvunnet, men i 1995 ble en ufullstendig kopi av filmen funnet i Saragoza i Spania. Filmen ble restaurert og rekonstruert ved hjelp av stillbilder og copyrightruter. Det finnes nå i en visningskopi av filmen i Filminstitutets arkiv.
Napeocles jucunda

Utseende

En nokså stor, bredvinget sommerfugl. Forvingen er dratt ut til en spiss og litt sigdformet, bakvingen ender også i en innovervendt spiss. Oversiden er mørk, skinnende grønnblå i et stort felt ved roten av hver vinge og en liten flekk i spissen av forvingen. Undersiden er farget som et vissent blad, komplett med "midtnerve". Arten ligner sterkt på noen arter i Kallimini, en gruppe den før ble regnet til.

Levevis

Når denne sommerfuglen sitter på bakken, ligner den nesten perfekt på et vissent blad. De lever i tropisk regsnkog mellom 400 og 800 meter over havet.

Utbredelse

Arten er utbredt i Peru, Bolivia og det sørvestlige Brasil.
Ferrari

1929-1946

Enzo Ferrari hadde aldri planlagt å produsere gatebiler da han startet Scuderia Ferrari i Modena i 1929 for å sponse amatørførere. Ferrari trente flere førere i Alfa Romeo-biler frem til 1938, da han ble ansatt av Alfa som leder for deres racingavdeling.
I 1940 ble Alfa Romeo tatt over av myndighetene på grunn av 2. verdenskrig. Enzo Ferraris avdeling var så liten at den ikke ble påvirket av dette. Fordi han var hindret fra å delta i racing i flere år fremover ble Scuderia i en kort periode Auto Avio Costruzioni Ferrari, en produsent av maskindeler og luftfartkomponenter. Under navnet SEFAC (Scuderia Enzo Ferrari Auto Corse) produserte faktisk Ferrari én racerbil, Ferrari Tipo 815, i denne perioden, noe som dermed var Ferraris første egne bilmodell (den debuterte i Mille Miglia-løpet i 1940], men på grunn av den 2. verdenskrig fikk den ikke særlig konkurranse. I 1943 flyttet Ferrari-fabrikken til Maranello, hvor den fortsatt ligger. Fabrikken ble bombet i 1944, og bygget opp igjen i 1946. Helt frem til Enzo Ferraris død var bilfabrikken lite mer enn en inntektskilde for hans store lidenskap, racing.
Scuderia Ferrari betyr direkte oversatt Ferraris stall; i betydningen Team Ferrari.

1945-

Den første Ferrari-modellen for gatebruk var 125 S i 1947. Den var utstyrt med en 1,5 liters V12, og Enzo bygget kun gatemodeller for å skaffe kapital til Scuderia. Selv om hans vakre og raske biler fort skaffet seg et godt rykte mislikte Enzo kundene sine sterkt, som han mente kun kjøpte bilene for den status de ga, og ikke ytelsene deres. På et tidspunkt var bilene fra det spanske selskapet Pegaso raskere enn Enzo Ferraris biler, men dette selskapet sluttet senere med sportsbilproduksjon.
Ferraris gatebiler har lenge vært et symbol for de rike og vellykkede. Pininfarina har designet svært mange av modellene, og andre designhus som har vært involvert er blant andre Scaglietti, Bertone, Carrozzeria Touring, Ghia og Vignale.
I 2005 fikk fire universiteter tilbud om å utvikle Ferraris fremtidige modellprogram i en konkurranse kalt 'Ferrari Concepts of the Myth'. 20 vinnere fikk vise frem sine konsepter i skala 1:4 og presentere sitt arbeid til styret i Ferrari, som ga tre vinnere muligheten til å arbeide for Ferraris designstudio i Maranello.

Eierskap

Ferrari eies i dag av
Fiat 56 %

Mediobanca 29 %

Mubadale Development Company – Abu Dhabi 5 %

Comerzbank 8,5 %

ABN Amro Holding NV 7,5 %

Banca Popolare dell'Emilia-Romagna 1,3 %
Fiat solgte 34 % av aksjene i Ferrari til Mediobanca i 2002 som en del av en låneavtale, for blant annet å få forlengelse på et lån som Mediobanca hadde ytt Fiat. Mediobanca solgte 5 % av aksjene de kjøpte til det statlige investeringsselskapet Mubadale Development Company i Abu Dhabi .
Air Transport World

Air Transport World (ATW) er et månedlig bransjetidsskrift som dekker luftfartsindustrien. Det utgis i USA av Penton Media. ATW driver også et nettsted med daglige luftfartsnyheter. Tidsskriftet dekker flyselskapers drift, markedsforhold, ledelse og beslektede emner. ATW utgir hvert år en «World Airline Report», som omhandler industriens tilstand, og utvelger et «Airline of the Year».
Gulliver's Land

Gulliver's Land er en fornøyelsespark i Milton Keynes i England. Den er bygget opp omkring historien fra romanen Gullivers reiser. Parken åpnet i 1999 og er den tredje temaparken knyttet til trilogien om Gulliver. De to andre er Gulliver's World (åpnet i 1978), og Gulliver's Kingdom (åpnet i 1989).
Parken drives av en familie som kjenner en families behov. Den er ganske liten, men er delt i sju ulike avdelinger. Hver avdeling har aktiviteter og attraksjoner, men også show, restauranter og butikker. Målet er å holde aktive barn mellom 2 og 13 år i ånde en hel dag. Parken legger også opp til at skoleklasser kan besøke parken på en skoletur.
I 2007 åpnet Gulliver's Eco-Park like ved siden av Gulliver's Land.
Kulturdepartementets menneskerettspris for journalister

Kulturdepartementets menneskerettspris for journalister er en pris som «skal inspirere til undersøkende journalistikk om menneskerettighetsspørsmål og bidra til å avdekke eventuelle brudd på menneskerettighetene».
Prisen ble utdelt første gang 10. desember 2006 og deles ut annethvert år. Prisen ble opprettet i forbindelse med behandlingen av St. meld. nr. 21 (1999–2000) «Menneskeverd i sentrum».
Arbeidet prisen tildeles på grunnlag av skal være publisert i norske medier. Prisen er 100 000 kroner, samt en litografi av kunstneren Håkon Bleken.
Hallingdalsvassdraget

Hallingdalsvassdraget er en del av Drammensvassdraget og har et areal på 5 252 km². Hovedelva er Hallingdalselva som har en lengde på 220 km. Hallingdalselva har sitt utspring i de vestre delene av Hardangervidda og renner østover, senere sørover gjennom Hallingdalen. Elva renner ut i Krøderen og kalles Snarumselva fra utløpet av Krøderen til den renner ut i Drammenselva ved Geithus.
Idde og Marker

Idde og Marker var en valgkrets i Smaalenenes amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Eidsberg valgte således én representant og én personlig vararepresentant.
Valgkretsen Idde og Marker bestod av herredene Ømark, Aremark, Idd, Berg, og Hvaler med rundt 20 000 innbyggere og 7 000 stemmeberettigede etter innføringen av kvinnelig stemmerett.
Prolog (sykling)

En prolog er en kort tempoetappe som mange etapperitt i landeveissykling innleder med. En slik etappe skal være under 8 km lang; er den lengre regnes den som en ordinær etappe. En lagtempo kan ikke være en prolog selv om den skulle være under 8 km lang. I etapperitt som begynner med en prolog nummereres vanligvis ikke prologen, så når for eksempel Tour de France starter med en prolog har rittet kun 20 nummererte etapper.
Sentertenning

Sentertenning er når det er en tennhette sentrert i bakkant på en patron kontra randtenning som har integrert tennsats i kragen rundt bunnen på patronen. Dette er den absolutt vanligste formen for patroner i dag, og finnes på alt fra småkalibrede pistolpatroner til granatpatroner for maskinkanoner. De eneste patrontypen med en annen tennsatstype som er i alminnelig bruk i dag er randtenning, som brukes i ammunisjon for salonggevær- og pistoler (.22 Long- og Short rifle), da hylsebunnen er for liten til å ta tennhette.